هل لازم نخاف من القرش؟ يمكن لأ. الأبحاث الجديدة عن أسباب هجمات القرش بتقول إن القرش مش بيحب طعم البني آدمين! في الحقيقة، معظم الناس اللي بيتهاجموا من القرش بيفضلوا عايشين بعد ما بياخدوا عضة واحدة بس. ليه كده؟

فيه آراء كتير بتفسر ليه القرش ساعات بيهاجم الناس. رأي منهم بيقول إن القرش بيكون فضولي بس. احنا عارفين إن القرش هو أقوى حيوان في بيئته، فهو مش بيخاف من أي حاجة. طبيعي يعني إنه يكون فضولي لما يقابل حاجة غريبة. وعشان ملوش إيدين ولا رجلين، الطريقة الوحيدة اللي يقدر يعرف بيها أي حاجة هي إنه يعضها! العلماء بيعتقدوا إن القرش ساعات بيعض البني آدمين للسبب ده، وبعدين بيسيب المكان.

العلماء كمان بيقولوا إن القرش مش هيضيع طاقته في محاولة أكل بني آدم، عشان عندنا عضم كتير. صعب على القرش ياكلنا عشان ملوش إيدين، ومش بيقدر يشد اللحمة من على العضم. يمكن ده السبب اللي بيخليه يعضنا مرة واحدة بس. للأسف، عضة واحدة من قرش كبير كفاية إنها تأذي الناس جامد!

فيه رأي تاني بيقول إن القرش بيهاجم البني آدمين بالغلط. بعض القروش ممكن تفتكر البني آدم فقمة. مثال على كده لما القرش بيهاجم راكب الأمواج. راكب الأمواج وهو نايم على لوح الركمجة بيبان زي الفقمة لما تشوفه من تحت. القرش بيحب الفقمة عشان عندها دهون كتير.

مهما كان السبب في هجمات القرش على البني آدمين، المفروض القرش هو اللي يخاف مننا. للأسف، احنا بنقتل تقريباً 40 مليون منهم كل سنة.
إيه اللي بيحصل للناس اللي بيتهاجموا من القرش؟
معظمهم بيتعموا. معظمهم بيتصموا. معظمهم بيموتوا. معظمهم بيفضلوا عايشين.